Diari Oficial de la Generalitat Valenciana


Sumari del DOGV 5623, del 22-10-2007 (2007/12080)

RESOLUCIÓ de 16 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni específic 2007, que desplega el Conveni de col·laboració subscrit entre l'Institut de la Dona i la Generalitat, sobre cooperació en programes i actuacions dirigits específicament a les dones.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5623

Data del DOGV
:   22-10-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/12532


Data del document
:   16-10-2007

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Benestar Social
    * dona
    * cooperació administrativa

RESOLUCIÓ de 16 d'octubre de 2007, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del Conveni específic 2007, que desplega el Conveni de col·laboració subscrit entre l'Institut de la Dona i la Generalitat, sobre cooperació en programes i actuacions dirigits específicament a les dones.  
 [2007/12199]  
L'Institut de la Dona i la Generalitat, el 4 de setembre de 2007, han suscrit, després de la tramitació prèvia reglamentària, el Conveni específic 2007 que desplega el Conveni de col·laboració subscrit entre l'Institut de la Dona i la Generalitat sobre cooperació en programes i actuacions dirigits específicament a les dones, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis amb el número 1318/2007, i que figura com a annex d'esta resolució.  
València, 16 d'octubre de 2007.- El director general de Relacions amb les Corts i Secretariat del Consell: Àngel Mompó Romero.  
Conveni Específic 2007, que desplega el Conveni de Col·laboració subscrit entre l'Institut de la Dona i la Generalitat, sobre Cooperació en programes i actuacions dirigits específicament a les Dones.  
Madrid, 4 de setembre de 2007  
Reunits  
D'una part, Rosa María Peris Cervera, directora general de l'Institut de la Dona, nomenada pel Reial Decret 1.291/2004, de 21 de maig (BOE núm. 124, de 22 de maig de 2004), en nom i representació de l'esmentat organisme autònom (Llei 16/1983, de 24 d'octubre, Reial Decret 774/1997, 30 de maig i Reial Decret 292/2003, de 7 de març) i, en virtut del que establix l'article 6.1 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, segons la redacció donada per la Llei 4/1999, de 13 de gener, de modificació de l'anterior.  
I d'una altra, Juan G. Cotino Ferrer, conseller de Benestar Social i vicepresident tercer del Consell, nomenat mitjançant el Decret 8/2007, de 28 de juny, del president, en virtut de la competència atribuïda pels articles 17 f) de la Llei 5/1983, de 30 de desembre, del Consell i l'article 54 bis 1 b, del Text Refós de la Hisenda Pública de la Generalitat i trobant-se degudament autoritzat per a la subscripció del present conveni mitjançant l'acord adoptat el dia 31 d'agost de 2007 pel Consell de la Generalitat.  
Ambdues parts reconeixen mútua capacitat per a obligar-se i convindre.  
Manifesten  
Primer. Que a l'Institut de la Dona li corresponen, d'acord amb els fins previstos en la seua Llei de creació 16/1983, de 24 d'octubre, i en l'article segon del Reial Decret 774/1997, de 30 de maig, i Reial Decret 292/2003, de 7 de març, pels quals s'establix la nova regulació de l'esmentat organisme, la promoció i el foment de les condicions que possibiliten la igualtat social d'ambdós sexes i la participació de la dona en la vida política, cultural, econòmica i social.  
Que, per al compliment d'estos fins, l'Institut de la Dona té atribuïdes, entre les seues funcions, la de fomentar la prestació de servicis en favor de les dones i, en particular, els dirigits a aquelles que tinguen especial necessitat ajuda, així com establir relacions amb les institucions d'anàloga naturalesa i semblants de la comunitats autònomes i de l'administració local, segons el que disposa l'article 2.10 i 11 de l'esmentada Llei 16/1983.  
Segon. Que la Generalitat detenta competències en matèria d'igualtat, d'acord amb l'article 49.1.26 del seu Estatut (Llei Orgànica d'1/2006, de 10 d'abril).  
Que, en l'actualitat, pel Decret 120/2003, d'11 de juliol, del Consell de la Generalitat, pel qual es regula el Reglament Orgànic de la conselleria de Benestar Social, en el nivell directiu del qual s'enquadra la Direcció General de la Dona i per la Igualtat, se li atribuïxen les competències necessàries per fer efectiu el principi d'igualtat de l'home i de la dona, en l'àmbit territorial de la Comunitat Valenciana.  
Per això, escau a la conselleria de Benestar Social exercir les atribucions que té conferides, en matèria d'igualtat d'oportunitats entre dones i hòmens, per a complir als compromisos que es deriven d'este conveni.  
Tercer. Que ambdues entitats, per a poder complir allò que s'ha estipulat en la llei orgànica per a la igualtat efectiva de dones i hòmens, dirigida a combatre totes les manifestacions, encara subsistents, de discriminació, directa o indirecta, per raó de sexe i a promoure la igualtat real entre dones i hòmens, requerixen instruments de coordinació que permeten la col·laboració en programes i actuacions conjuntes per donar coherència i homogeneïtat a les polítiques públiques, en esta matèria.   
Quart. Que el present conveni específic es fonamenta en el conveni marc de col·laboració subscrit, el dia 9 de juliol de 1990, per a dur a terme, conjuntament, programes i actuacions dirigits a les dones entre l'Institut de la Dona i la conselleria de Cultura, Educació i Ciència, com a organismes competents en matèria de polítiques per a les dones, en el moment de la subscripció de l'esmentat conveni.  
Que, d'acord amb el que establix la clàusula segona del mencionat conveni, els programes que es duran a terme, en l'exercici de 2007, i que es reflectixen en el present conveni específic, són conformes amb la proposta elaborada per la Comissió de Seguiment, en la reunió celebrada el dia 28 de febrer de 2007.  
Quint. Ambdues parts declaren que, per a la realització dels programes continguts en el present conveni específic, hi ha crèdit suficient per al present exercici econòmic en la Llei de Pressupostos Generals de l'Estat i en la Llei de Pressupostos Generals de la Comunitat.  
Sext. Que l'article 6, apartat u, de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, habilita l'administració General de l'Estat i els òrgans de govern de les comunitats autònomes, per a celebrar convenis de col·laboració entre si, i en l'àmbit de les seues competències respectives.  
Que, així mateix, l'article 3, apartat u, lletra c), del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, exclou, de l'àmbit d'aplicació de la llei esmentada, els convenis de col·laboració que celebre l'administració general de l'Estat amb la Seguretat Social, les comunitats autònomes, les entitats locals, els seus respectius organismes autònoms i les restants entitats públiques o qualsevol d'aquestes entre si, sempre que la matèria sobre la qual tracte no siga objecte d'un contracte d'obres, de subministrament, de consultoria i assistència o de servicis o que, sent objecte de tals contractes, el seu import siga inferior, respectivament, a les quanties que s'especifiquen en els articles 135.1, 177.2 i 203.2, d'acord amb la redacció donada a este pel Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública.  
Conseqüentment, l'organisme autònom Institut de la Dona, i la conselleria de Benestar Social estan habilitats per a la subscripció d'este conveni específic, que quedarà fora de l'àmbit d'aplicació de la Llei de Contractes de les Administracions Públiques, excepte per a la resolució dels dubtes i de les llacunes que pogueren presentar-s'hi, i en este cas s'aplicaran els principis del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
Sèptim. Que per al compliment dels fins d'interés general i social, la consecució dels quals té encomanada l'administració General de l'Estat, l'Institut de la Dona té interés i es fa necessària la col·laboració amb la conselleria de Benestar Social de la Comunitat Valenciana, a través de la Direcció General de la Dona i per la Igualtat, per a desplegar els programes que més avant es ressenyen.  
Per tot el que s'ha manifestat, ambdós parts acorden subscriure el present conveni específic, que es regirà per les següents:  
Clàusules  
Primera. Objecte del conveni  
L'objecte del present conveni específic és concretar la col·laboració, per a l'any 2007, entre l'Institut de la Dona i la conselleria de Benestar Social, a través de la Direcció General de la Dona i per la Igualtat, per mitjà del desplegament dels següents programes seleccionats de comú acord:  
1. Relaciona  
Fonamentació. L'Institut de la Dona està promovent, en el present exercici, la realització del projecte Relaciona. Este projecte s'emmarca en les actuacions contra la violència de gènere. Per a la seua realització cal la col·laboració dels organismes d'igualtat de les comunitats autònomes, inclosa la conselleria de Benestar Social, de la Comunitat Valenciana, a través de la Direcció General de la Dona i per la Igualtat.   
Es tracta d'un projecte de prevenció de la violència de gènere des de l'àmbit escolar, dirigit al professorat, que consistix en l'organització de sessions de treball amb el professorat de centres educatius que estan interessats a previndre la violència contra les dones.  
Objectius. Els objectius que es pretenen assolir, amb la realització d'este programa, són:  
Analitzar les situacions de violència que es produïxen en els centres educatius, des d'una perspectiva de gènere.  
Reflexionar sobre la importància de la pràctica docent en este tema i sobre els models i els valors que s'associen a la masculinitat i a la feminitat.  
Donar importància a la relació i a la convivència escolar.  
Actuacions. Este programa es desplega amb les següents actuacions concretes:  
Per part de l'Institut de la Dona:   
Distribució de material didàctic, de guions de pautes d'observació de comportaments violents dins de l'aula i d'instruments per a actuar en la resolució de conflictes;   
Realització de sessions presencials del professorat amb l'assistència tècnica.   
Elaboració d'informes d'avaluació de les actuacions realitzades.  
Per la seua banda, la conselleria de Benestar Social, a través de la Direcció General de la Dona i per la Igualtat, es farà càrrec de l'organització d'una actuació complementària que consistix en la realització de dos taules redones per curs.  
Organització. Ambdós parts aportaran els mitjans personals, materials i financers necessaris per a la celebració del projecte.  
L'Institut de la Dona s'encarregarà de la contractació de l'assistència tècnica i de la distribució dels materials necessàris per a l'execució del programa, en totes les comunitats autònomes on es fa, entre les quals es troba la Comunitat Valenciana.   
Per la seua banda, la conselleria de Benestar Social, a través de la Direcció General de la Dona i per la Igualtat, col·laborarà en la difusió i coordinació de les accions del programa que s'executen en l'àmbit territorial de la dita comunitat, així com en l'organització de les taules redones.  
Condicions econòmiques. L'Institut de la Dona té retingut un crèdit de cinquanta mil euros (50.000,00 €), per a atendre les despeses que es deriven de la contractació de l'assistència tècnica necessària per a l'execució del programa en totes les comunitats autònomes on es du a cap.   
La conselleria de Benestar Social, a través de la Direcció General de la Dona i per la Igualtat, es farà càrrec dels gastos originats per la celebració de les taules redones, per a això té disposat un crèdit de mil dos-cents euros (1.200,00 €).  
2. Programa contra la Violència de Gènere  
Fonamentació. L'Institut de la Dona i la conselleria de Benestar Social, a través de la Direcció General de la Dona i per la Igualtat, tenen, entre els seus fins, la prevenció i eradicació de situacions que puguen provocar violència de gènere, la sensibilització, la formació d'expertes i experts en violència de gènere i l'atenció a les dones, en particular, a aquelles que tinguen una especial necessitat ajuda, per això ambdós parts col·laboraran en la realització de les actuacions contingudes en este programa dirigides a les dones víctimes de violència, als i a les professionals dels els centres de Servicis Socials Especialitzats Dona, així com als dels Centres Dona 24 Hores i a la població en general.  
Objectius. Els objectius que es pretenen aconseguir són:   
Millorar la capacitat de la Comunitat Valenciana per a respondre a les necessitats d'informació i orientació especialitzada de les dones.  
Previndre la violència, per mitjà de la sensibilització a la societat en general, perquè prenga consciència de la gravetat del problema, a través de la transmissió del foment de valors d'igualtat, pau, tolerància, etc.  
Formar als/les professionals dels centres, en el coneixement i maneig del llenguatge dels signes, a fi d'eliminar barreres de comunicació amb les dones sordes que utilitzen estos centres.  
Actuacions. Dins d'este programa, es duran a terme les actuacions següents:   
Elaboració i edició d'un DVD en el llenguatge dels signes del fullet: Com actuar davant dels maltractaments.   
L'objectiu d'editar este dVD, és fer conéixer a la població sorda en general i particularment a les dones que patixen esta discapacitat, que els maltractaments constituïxen un delicte i on han d'acudir en cas de ser víctima d'estos, així com on i com s'ha d'efectuar la denúncia i la possibilitat de sol·licitar una ordre de protecció  
Les beneficiàries d'este dVD, serien les dones sordes víctimes de violència de gènere.  
Reedició de 4 fullets per a la població en general, així com les dones víctimes de violència de gènere, amb els materials següents.   
Com actuar contra els maltractaments  
Com actuar contra l'agressió sexual  
Com actuar contra l'assetjament sexual  
Estem amb tu davant de la violència, no estàs sola  
El contingut dels mencionats fullets inclourà informació i orientació a les dones que patixen estes manifestacions de violència de genere: maltractaments, agressions sexuals i assetjament sexual. On acudir en el cas de patir-los i quines actuacions immediates són rellevants fer.   
Les beneficiàries d'estos fullets són tant la població valenciana en general com les dones víctimes de violència de gènere, especialment.  
Cursos de nivell elemental del llenguatge de signes, (a València, Alacant i Castelló), dirigits a professionals dels Centres Dona 24 h. i de les Cases d'Acollida.  
L'objectiu d'estos cursos és formar els/les professionals d'estos centres, en el coneixement i maneig del llenguatge dels signes, a fi d'eliminar barreres de comunicació amb les dones sordes que l'utilitzen.  
Les beneficiàries d'estos cursos són tant els professionals dels centres com les dones que presenten esta discapacitat i que, a més, són víctimes de violència de gènere.  
Organització. L'Institut de la Dona i la conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats necessàries per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua execució.  
L'Institut de la Dona participarà en l'execució de les actuacions, compreses en el programa, facilitant estudis i informes, per part del seu personal tècnic, en cas necessari, per al desplegament d'estes.  
La conselleria de Benestar Social, a través de la Direcció General de la Dona i per la Igualtat, durà a cap la gestió dels expedients de despesa per a la contractació dels professionals, dels servicis i de les assistències tècniques, així com l'elaboració del material, en l'exercici de 2007, pertinents per a l'adequada execució del programa.  
Condicions econòmiques. El cost total del programa ascendix a trenta-quatre mil huit-cents (34.800,00 €); dels quals, l'Institut de la Dona aportarà la quantitat de dèsset mil quatre-cents euros (17.400,00 €) i la conselleria de Benestar Social, a través de la Direcció General de la Dona i per la Igualtat, la quantitat de dèsset mil quatre-cents euros (17.400,00 €).   
Ambdós quantitats serviran, conjuntament, per a fer front als gastos de direcció, organització, gestió i difusió del programa.  
3. Inversions en centres per a dones  
Fonamentació. L'Institut de la Dona i la Comunitat Valenciana tenen entre els seus fins proporcionar els recursos necessaris per a dones amb especial necessitat ajuda.  
Objectius   
Millorar la capacitat de la comunitat autònoma per a respondre a les necessitats informació, atenció i orientació especialitzada de les dones.  
Millorar la xarxa de recursos socials dirigits a dones víctimes de violència de gènere.  
Actuacions. Dins d'este programa, es duran a terme, conjuntament, les actuacions necessàries per a procedir a l'equipament del Centre Dona 24 h. d'Alacant.  
Organització. L'Institut de la Dona i La conselleria de Benestar Social, a través de la Direcció general de la Dona i per la Igualtat, planificaran, de mutu acord, les activitats necessàries per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, facilitant estudis i informes, per part del seu personal tècnic, en cas necessari, per al desplegament d'estes.  
La conselleria de Benestar Social, a través de la Direcció General de la Dona i per la Igualtat, durà a cap, a més, la gestió dels expedients de gasto per a l'adequada adquisició de l'equipament, en l'exercici 2007, pertinent per a l'adequada execució del programa.  
Condicions econòmiques. El cost total ascendix a noranta mil euros (90.000,00 €), dels quals, l'Institut de la Dona aportarà la quantitat de quaranta-cinc mil euros (45.000,00 €) i la conselleria de Benestar Social, a través de la Direcció General de la Dona i per la Igualtat, aportarà la quantitat de quaranta-cinc mil euros (45.000,00 €).   
Ambdós quantitats serviran, conjuntament, per a fer front als gastos d'equipament: butaques, taules, arxivadors, fotocopiadores, fax, etc.  
4. Programa per a afavorir la participació política, social i cultural de les dones  
Fonamentació. L'Institut de la Dona i la Comunitat Valenciana tenen, entre els seus fins, fomentar la participació de la dona en la vida política, social i cultural.   
Per a impulsar esta participació, ambdós organismes són conscients que l'associacionisme és un factor clau per a canalitzar les relacions entre els poders públics i la societat. Per a això cal crear espais de trobada des dels quals les associacions de dones i les persones que les integren, puguen conéixer la diversitat d'estes, els seus fins, funcions i objectius, així com les activitats i programes que despleguen, amb la finalitat última de l'enriquiment mutu.  
Objectius. Els objectius que es pretenen assolir, amb el desplegament d'este programa, consistixen, entre altres, en:  
Crear un espai de reflexió, on les distintes associacions de dones puguen compartir experiències i bones pràctiques.  
Enfortir les xarxes de treball conjunt entre els diferents grups de treball, per un costat de les associacions de la Comunitat Valenciana, i per un altre d'associacions nacionals i internacionals  
Recolzar iniciatives com les de la Xarxa Estatal i Internacional de les Dones de Negre, que treballen per la pau i contra la violència.  
Potenciar les polítiques públiques de suport a les associacions de dones.  
Actuacions. A fi d'aconseguir estos objectius, està prevista la celebració de les activitats següents:   
Congrés d'associacions de dones en la Comunitat Valenciana, que inclourà debats, taules redones, exposicions i representacions de les dones de les distintes associacions.  
Congrés Internacional de les Dones de Negre: on es desplegaran sessions plenàries, treballs de grup, tallers participatius i activitats lúdiques i culturals.  
Organització. L'Institut de la Dona i la conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats necessàries per a assolir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
L'Institut de la Dona participarà en l'execució de les actuacions compreses en el programa, facilitant estudis i informes, per part del seu personal tècnic, en cas necessari, per al desenvolupament d'estes.  
La conselleria de Benestar Social, a través de la Direcció General de la Dona i per la Igualtat, realitzarà la gestió dels expedients de gasto per a l'organització, la contractació dels professionals, dels servicis i l'elaboració i publicació dels materials, en l'exercici 2007, pertinents per a l'adequada execució del programa.  
Condicions econòmiques. Per a l'execució del programa, el pressupost total ascendix a la quantitat de cent quaranta-un mil quatre-cents setanta-huit euros (141.478,00 €); dels quals, l'Institut de la Dona aportarà la quantitat de SEIXANTA-DOS MIL SIS-CENTS EUROS (62.600,00 €) i la conselleria de Benestar Social, a través de la Direcció General de la Dona i per la Igualtat, aportarà la quantitat de setanta-huit mil huit-cents setanta-huit euros (78.878,00 €).   
Ambdós quantitats serviran, conjuntament, per a fer front als gastos d'organització, gestió, difusió i seguiment del programa; entre altres gastos, s'indiquen pagament a allotjament de ponents; lloguer de sales de conferències, disseny i muntatge d'activitats, gastos de restauració i desplaçament i adquisició de material d'oficina.  
La quantia que aporta l'Institut de la Dona per a les actuacions incloses en este programa, que ascendix a seixanta-dos mil sis-cents euros (62.600,00 €) compta amb la col·laboració del Fons Social Europeu en un 75%, al tractar-se d'una zona d'objectiu 1 de l'actuació, Sensibilització i difusió en matèria d'igualtat d'oportunitats. Del Programa operatiu 2000ES051PO016, Lluita contra la discriminació 2000-2006.  
5. Programes dirigits a dones amb especial necessitat d'ajuda.  
Fonamentació. L'Institut de la Dona i la Comunitat Valenciana tenen, entre els seus fins, fomentar la participació de la dona en la vida política, social i cultural, així com l'atenció a dones que tinguen una especial necessitat ajuda, per la qual cosa ambdós parts col·laboraran en la realització d'este programa dirigit a dones amb càrregues familiars no compartides i en situació de precarietat econòmica i social.  
Objectius. Els objectius que es pretenen aconseguir, amb el desplegament d'este programa, consistixen, entre d'altres, a afavorir la igualtat d'oportunitats de les dones, principalment, quant al gaudi d'espais d'oci i temps lliure, oferir, a este col·lectiu de dones i a les seues filles i fills, la possibilitat de disfrutar d'un període vacacional, proporcionar-los la possibilitat d'augmentar les seues habilitats socials i la seua autoestima i posar al seu abast els recursos que l'estat i la comunitat autònoma els oferix per a millorar la seua situació.  
Actuacions. A fi d'assolir estos objectius, el programa inclou actuacions d'oci i temps lliure per a dones, amb càrregues familiars no compartides, consistiran, també, a proporcionar a les dones, en situació de precarietat econòmica i social, acompanyades per les seues filles i/o fills, una estada, fora de la seua residència habitual, en règim de pensió completa, amb activitats complementàries, tant per a les mares com per a les seues filles/s.  
Organització. L'Institut de la Dona i la conselleria de Benestar Social, a través de la Direcció General de la Dona i per la Igualtat, planificaran, de mutu acord, les activitats necessàries per a aconseguir el compliment dels objectius del present programa i cooperaran amb els mitjans humans, materials i tècnics necessaris per a la seua realització.  
La conselleria de Benestar Social, a través de la Direcció General de la Dona i per la Igualtat durà a terme:  
a) La publicació de la convocatòria per a la selecció de les beneficiàries, tenint en compte que les dones a qui va dirigida esta actuació han de reunir els requisits següents: Tindre filles i/o fills exclusivament a càrrec seu; estar domiciliades en la Comunitat Valenciana; disposar d'una renda que, tenint en compte tots els ingressos del conjunt de la unitat familiar, dividits estos pel nombre de membres que la componguen, no supere el salari mínim interprofessional (SMI); no patir ella, ni les filles i/ fills que l'acompanyen, una malaltia que requerisca aïllament i/o que impedisca la normal convivència.  
b) El nomenament dels membres que participaran en la Comissió de Valoració, per part de la Comunitat Valenciana.  
Els criteris de valoració que la dita comissió tindrà en compte seran:  
El nombre de les filles/s o persones dependents a càrrec exclusiu de la dona.   
La quantia dels ingressos  
Les situacions d'especial necessitat, que hauran de ser acreditades per mitjà dels oportuns informes socials (dones residents en casa d'acollida o centre semblant, que acrediten ser o haver sigut víctimes de violència de gènere, que acrediten carència d'estabilitat social, que acrediten ser desocupades de llarga duració).  
No haver sigut beneficiària d'esta actuació, o d'altres de similars, amb anterioritat.  
c) La resolució pertinent de la convocatòria.  
L'Institut de la Dona participarà en l'execució de les actuacions dirigides a proporcionar oci i temps lliure a dones, amb càrregues familiars no compartides, facilitant estudis i informes pertinents, així com formant part de la Comissió que farà la selecció de les seues beneficiàries.  
La conselleria de Benestar Social, a través de la Direcció General de la Dona i per la Igualtat, durà a cap la gestió dels expedients de gasto per a la contractació dels/les monitors/es, dels servicis d'allotjament i del transport, en l'exercici 2007, pertinents per a l'adequada execució del programa.  
Condicions econòmiques. Per a l'execució del programa, el pressupost total ascendix a la quantitat de noranta-set mil euros (97.000,00 €), dels quals, l'Institut de la Dona aportarà la quantitat de cinquanta-sis mil sis-cents trenta-nou euros (56.639,00 €) i la conselleria de Benestar Social, a través de la Direcció General de la Dona i per la Igualtat, aportarà la quantitat de quaranta mil tres-cents seixanta-un euros (40.361,00 €).   
Ambdós quantitats serviran, conjuntament, per a fer front als gastos d'organització, gestió, difusió i seguiment del programa; trasllat i allotjament de les beneficiàries i beneficiaris; així com la realització d'activitats complementàries.   
Segona: Totes les quantitats que corresponga aportar a l'Institut de la Dona seran abonades a la firma del present conveni.  
En el cas que el cost total dels programes 2, 3, 4 i 5 fóra superior a l'estipulat, l'Institut de la Dona únicament aportarà la quantitat a què s'obliga en cada programa o, si el cost total fóra inferior a l'estipulat, la baixa repercutirà, proporcionalment, en les quantitats que correspon aportar a ambdós organismes.  
Els costos estimats per a cada una de les actuacions, incloses en els distints programes, s'especificaran en un document annex i podran ser modificats, a proposta de la Comissió de Seguiment, per mitjà de la firma de l'oportú acord, entre les parts subscriptores del conveni, sempre que la dita modificació no supose un increment del cost total establit per al desplegament del programa.  
La conselleria de Benestar Social, a través de la Direcció General de la Dona i per la Igualtat, haurà d'acreditar que l'import total dels programes 2, 3, 4 i 5, ressenyats en la clàusula primera, ha sigut destinat al compliment del seu objecte, per mitjà de certificat del/de la interventor/a (o, si és el cas, de l'òrgan competent de la conselleria), i a reintegrar el sobrant, si pertocava, abans del dia 31 de desembre de 2007. Este certificat haurà d'anar acompanyat d'un informe, en el qual s'incloga el desglossament dels gastos realitzats.  
Tercera. Les quantitats que corresponga aportar a l'Institut de la Dona seran imputades, a càrrec del pressupost de gastos de l'organisme per al 2007, a les següents aplicacions pressupostàries:   
Programa núm. 1: 97.447.133I.903.42  
Programa núm. 2, 4 i 5: 16.711.779J.850  
Programa núm. 3: 352.574.156Y.908  
Totes les quantitats que correspon aportar a la conselleria de Benestar Social s'abonaran a càrrec de les següents aplicacions pressupostàries del pressupost de gastos de l'organisme per al 2007:   
Programa núm. 1 (Relaciona), 2, 4 i 5: 14.75.33.526.60.6.  
Programa núm. 3: 20.09.37.934.80.4. Projecte inversió QR270  
Quarta. En tot el material imprés, així com en la difusió que es faça dels programes, haurà de constar-hi la col·laboració d'ambdós organismes i figurar-hi expressament els seus logotips.  
Així mateix, es compromet a la menció expressa que el programa per a afavorir la participació política, social i cultural de les dones està cofinançat pel Fons Social Europeu, així com a incorporar-hi el seu logotip, en tots els materials que es reproduïsquen i utilitzen per a la publicitat i difusió de les activitats realitzades.  
Quinta. El seguiment dels programes, tal com establix la clàusula quarta del Conveni-marc vigent, escaurà a la Comissió de Seguiment. A la dita Comissió s'incorporarà un representant de la Delegació del Govern en esta comunitat autònoma, d'acord amb el que establix l'article 27.1.b) de la Llei 6/1997, de 14 d'abril, d'Organització i Funcionament de l'administració General de l'Estat.  
A més, conselleria de Benestar Social, a través de la Direcció General de la Dona i per la Igualtat, es compromet a entregar a l'Institut de la Dona una memòria de les activitats elaborades en l'execució del conveni.   
Sexta. La duració del Conveni s'establix per a l'any 2007 i el seu corresponent exercici econòmic, atés que a este es referixen les dotacions pressupostàries que cada part disposa per al seu finançament. En tot cas, tindrà vigència fins al compliment del seu objecte i de les obligacions de cada una de les parts, inclosa l'obligació de l'acreditació econòmica dels programes per part de la conselleria de Benestar Social, a través de la Direcció General de la Dona i per la Igualtat.   
Si fóra necessari, a proposta de la Comissió de Seguiment, es podrà establir un acord de pròrroga per al seu termini de justificació.   
Sèptima. L'incompliment de les clàusules del present conveni, per qualsevol de les parts, serà causa de la seua resolució, sense perjuí del que establix la clàusula següent.  
L'incompliment, per part de l'Institut de la Dona, determinarà, per a este, el pagament dels danys i perjuís, que, per tal causa, s'irroguen a l'altra part.   
L'incompliment per part de la conselleria de Benestar Social determinarà, per a esta, l'obligació de restituir a l'Institut de la Dona les quantitats percebudes i la corresponent indemnització dels danys i perjuís ocasionats. En este cas, l'Institut de la Dona podrà fer servir, per a la seua cobrança, els procediments establits en la legislació vigent sobre ingressos de dret públic.  
En ambdós casos es respectaran els drets adquirits per tercers, de bona fe.  
També serà causa d'extinció el mutu acord i la impossibilitat sobrevinguda de complir les activitats descrites.  
Octava. El conveni té naturalesa administrativa, derivada del que disposa l'article 3.1.c) del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny, per això es regirà per les estipulacions contingudes en este i, en allò no previst en estes estipulacions, així com per a la resolució dels dubtes que pogueren presentar-s'hi, es regirà per la Llei de Contractes de les Administracions Públiques.  
Atesa la naturalesa juridicoadministrativa d'este conveni, l'ordre jurisdiccional contenciós administratiu serà el competent per resoldre les qüestions litigioses que pogueren suscitar-se entre les parts, durant la seua execució.  
I estant conformes ambdós parts amb el contingut del present document, el firmen en dos exemplars i amb un sol efecte, al lloc i en la data indicats a dalt.  
El conseller de Benestar Social i vicepresident tercer del Consell. Juan G. Cotino Ferrer  
La directora general de l'Institut de la Dona. Rosa María Peris Cervera  
Annex  
Distribució estimativa del cost d'actuacions, dels programes dos i quatre, relacionades en el conveni amb la Comunitat Valenciana.  
2. Programa contra la Violència de Gènere  
L'import total d'este programa es distribuïx de la següent manera, d'acord amb les actuacions:  
El cost total de l'elaboració del DVD ascendix a dotze mil euros (12.000,00 €); dels quals, l'Institut de la Dona aportarà la quantitat de sis mil euros (6.000,00 €) i la conselleria de Benestar Social, a través de la Direcció General de la Dona, la quantitat de sis mil euros (6.000,00 €). Ambdós quantitats serviran, conjuntament, per a fer front a les despeses d'elaboració del DVD en el llenguatge dels signes, del fullet: Com actuar davant dels maltractaments.  
El cost total de l'edició del fullet, per a la població en general, ascendix a dotze mil euros (12.000,00 €); dels quals, l'Institut de la Dona aportarà la quantitat de sis mil euros (6.000,00 €) i la conselleria de Benestar Social, a través de la Direcció General de la Dona, la quantitat de sis mil (6.000,00 €). Ambdós quantitats serviran, conjuntament, per a fer front als gastos de reedició dels fullets: Com actuar davant dels maltractaments, Com actuar davant de l'agressió sexual, Com actuar davant de l'assetjament sexual, Estem amb tu davant de la violència no estàs sola.   
El cost total dels tres cursos de nivell elemental del llenguatge de signes ascendix a deu mil huit-cents euros (10.800,00 €); dels quals, l'Institut de la Dona aportarà la quantitat de cinc mil quatre-cents euros (5.400,00 €) i la conselleria de Benestar Social, a través de la Direcció General de la Dona, la quantitat de cinc mil quatre-cents euros (5.400,00 €). Ambdós quantitats serviran, conjuntament, per a fer front als gastos de realització dels tres cursos de nivell elemental del llenguatges de signes, a València, Castelló i Alacant.  
4. Programa per a afavorir la participació política, social i cultural de les dones  
El cost total de la celebració del congrés d'associacions de dones de la Comunitat ascendix a cent vint-i-nou mil quatre-cents setanta-huit (129.478,00 €); dels quals, l'Institut de la Dona aportarà la quantitat de cinquanta-sis mil sis-cents euros (56.600,00 €) i la conselleria de Benestar Social, a través de la Direcció General de la Dona, la quantitat de setanta-dos mil huit-cents setanta-huit euros (72.878,00 €). Ambdós quantitats serviran, conjuntament, per a fer front als gastos de lloguer de sales de conferències, disseny i muntatge d'activitats, gastos de restauració i desplaçament i adquisició de material d'oficina.  
El cost total de la celebració del congrés internacional d'associacions de Dones de Negre ascendix a dotze mil euros.(12.000,00 €); dels quals, l'Institut de la Dona aportarà la quantitat de sis mil euros (6.000,00 €) i la conselleria de Benestar Social, a través de la Direcció General de la Dona, la quantitat de sis mil euros (6.000,00 €). Ambdues quantitats serviran, conjuntament, per a fer front als gastos d'allotjament dels ponents.